Andre De Grasse

Andre De Grasse (født 1994) er en canadisk friidrettsutøver som konkurrerer i sprint. Han slo gjennom i 2015, med to gull i Panamerikanske leker og bronse på 100 meter i VM i friidrett 2015 i Beijing.

Han løp sin første 100 meter i mai 2012, som 17-åring, og løp da på 10,90. Tony Sharpe tok da kontakt med ham, og begynte å trene ham, og noen uker senere løp han på 10,50.The Orange County Register - USC sprinter Andre De Grasse makes huge strides on and off track, besøkt 24. august 2015. I 2015 ble han den første canadieren noensinne som har løpt 100 meter på under 10 sekunder og 200 meter på under 20 sekunder.

 Idrettskarriere 
De Grasse deltok i Det panamerikanske juniormesterskapet i friidrett 2013 i Medellín i Colombia, der han fikk to medaljer. Han kom på annenplass på 100 meter, med tiden 10,36, kun slått av Zharnel Hughes. På 200 meter kom han på tredjeplass, med tiden 20,74.Americas Athletics - Panamerican Junior Championships Medellin, Colombia - August 23, 24, 25 - 2013  , besøkt 24. august 2015.

I 2014 deltok han i Samveldelekene 2014 i Glasgow, men ble slått ut i semifinalen på 200 meter.

Under Pacific-12 Conference 2015 vant han 100 meter med personlig rekord på tiden 9,97; dette var første gang en canadier hadde løpt under 10 sekunder siden år 2000.The Star - Sprint prodigy Andre De Grasse sets sights on Pan Ams and beyond, besøkt 24. august 2015. Det var også mesterskapsrekord for Pacific-12 Conference. Han løp også 200 meter på 20,03 under dette mesterskapet, som var canadisk rekord på distansen. Han ble kåret til Pac-12 Conference «men’s track and field athlete of the year» ved dette mesterskapet. I NCAA-mesterskapet i mai 2015 vant han også både 100 og 200 meter, med henholdsvis 9,75 og 19,58 sekunder, men begge disse var med fot mye medvind til at det teller som offisielle rekorder.

I begynnelsen av juli 2015 ble han canadisk mester på 100 meter, der han løp på 9,95 i finalen.Athletics Canada - Canadian Track and Field Championships July 02, 2015 to July 05, 2015 Edmonton, Alberta , besøkt 24. august 2015. Han deltok i Panamerikanske leker 2015 i Toronto i Canada. Her vant han 100 meter med tiden 10,05 i finalen, men han løp på 9,97 i semifinalen. På 200 meter vant han med tiden 19,88, som var ny canadisk rekord, og dermed ble han den første canadieren i historien som har løpt 100 meter på under 10 sekunder og 200 meter på under 20 sekunder.The Globe And Mail - Andre De Grasse wins 200-metre gold, sets Canadian record, besøkt 24. august 2015. Canada kom også først i mål på 4 × 100 meter stafett, men ble senere diskvalifisert fordi Gavin Smellie hadde løpt utenfor sin bane.

I VM i friidrett 2015 kvalifiserte han seg til finalen på 100 meter, etter 9,99 i innledningsheatet og 9,96 i semifinalen. I finalen satte han ny personlig rekord på 9,92, og fikk bronse bak Usain Bolt og Justin Gatlin. Bronsen delte han med amerikanske Trayvon Bromell. Han deltok også på 4 × 100 meter stafett, og fikk der bronse sammen med Aaron Brown, Brendon Rodney og Justyn Warner. I desember 2015 ble han profesjonell utøver, og signerte avtale med Puma.CBC - Andre De Grasse signs pro deal with Puma worth more than $11M, besøkt 20. april 2017.

I juni 2016 ble han tatt ut på Canadas OL-lag til Sommer-OL 2016.Canadas Olympiske Komité - Athletics Canada nominates largest squad to Team Canada for Rio, besøkt 20. april 2017. Han vant 100 meter i det canadiske mesterskapet i juli 2016.Running  - Interview: Andre De Grasse was the man of the hour at Canadian championships , besøkt 20. april 2017. På 100 meter i OL løp han på 9,92 i semifinalen, og kom på tredjeplass i finalen, med ny personlig rekord på 9,91 sekunder.National Post - Andre De Grasse has a bronze medal but Usain Bolt is still the King of the Olympics, besøkt 20. april 2017. Dette var Canadas første medalje i disse olympiske lekene. På 200 meter hadde De Grasse raskest tid av alle i innledningsheatet, med 20,09 sekunder, og han satte ny canadisk rekord i semifinalen med 19,80 sekunder.Global News - Rio 2016: Andre De Grasse sets Canadian record en route to advancing to the 200m finals at Summer Games, besøkt 20. april 2017. I finalen løp han på 20,02, og fikk sølv bak Usain Bolt. Dette var Canadas første OL-medalje på 200 meter siden Percy Williams i 1928. De Grasse deltok også på 4 × 100 meter stafett, der Canada løp inn til fjerdeplass med ny canadisk rekord på 37,64 sekunder. Imidlertid ble USA diskvalifisert for å trå utenfor banen, og dermed rykket Canada opp til tredjeplass og bronse.EveryUpdates.com - Jamaica wins relay gold; Canada captures bronze , besøkt 20. april 2017.

I 2019 vant han bronsemedaljen på 100 meter under VM i friidrett 2019.

I 2021 tok han gullmedalje på 200 meter og bronsemedalje på 100 meter da han representerte han landet sitt under Sommer-OL 2020 i Tokyo.

 Referanser 

 Eksterne lenker 


Kategori:Personer fra Scarborough i Ontario
Kategori:Canadiske sprintere
Kategori:Olympiske mestere for Canada
Kategori:Olympiske mestere i friidrett
Kategori:Olympiske sølvmedaljevinnere for Canada
Kategori:Olympiske sølvmedaljevinnere i friidrett
Kategori:Olympiske bronsemedaljevinnere for Canada
Kategori:Olympiske bronsemedaljevinnere i friidrett
Kategori:VM-bronsemedaljevinnere i friidrett
Kategori:Verdensmestere i friidrett for Canada
Kategori:Gullmedaljevinnere i friidrett under de panamerikanske leker
Kategori:Canadiske mestere i friidrett
Kategori:Medaljevinnere under Sommer-OL 2016
Kategori:Deltakere for Canada under Sommer-OL 2016
Kategori:Friidrettsutøvere under Sommer-OL 2016
Kategori:Medaljevinnere under Sommer-OL 2020
Kategori:Deltakere for Canada under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Canada under VM i friidrett 2015
Kategori:Deltakere for Canada under VM i friidrett 2017
Kategori:Deltakere for Canada under VM i friidrett 2019
Kategori:Deltakere for Canada under Panamerikanske leker 2015
Kategori:Deltakere for Canada under VM i friidrett 2022
Kategori:Deltakere for Canada under VM i friidrett 2023
Kategori:Deltakere for Canada under Sommer-OL 2024
Kategori:Friidrettsutøvere under Sommer-OL 2024
Kategori:Medaljevinnere under Sommer-OL 2024
Kategori:Deltakere for Canada under VM i friidrett 2025